চুয়াডাঙ্গা, ১০ মে (শীর্ষ নিউজ ডটকম): চুয়াডাঙ্গার দামুড়হুদা উপজেলার জয়নগর সীমান্তের ৭৩নং মেইন পিলারের কাছে  বিজিবি-বিএসএফর ব্যাটালিয়ন পর্যায়ে পতাকা বৈঠক অনুষ্ঠিত হয়েছে। আজ মঙ্গলবার বেলা পৌনে ১১টা থেকে সোয়া ১১টা পর্যন্ত এ বৈঠক অনুষ্ঠিত হয়।  জানা যায়, বৈঠকে বাংলাদেশের পক্ষে নেতৃত্ব দেন চুয়াডাঙ্গা ৩৫ বিজিবি ব্যাটালিয়নের অধিনায়ক লে. কর্নেল সুলতান আহম্মেদ। তার সাথে স্থানীয় আরো ৩ জন কর্মকর্তা ছিলেন। আর ভারতের পক্ষে নেতৃত্ব দেন নদীয়া জেলার চাপড়া থানার সীমানগর ১২ ব্যাটালিয়নের কমান্ডার এসকে মুখার্জি। ৩ সদস্যের টিম নিয়ে তিনি পতাকা বৈঠকে যোগ দেন। বৈঠকে দুদেশের বিরোধপূর্ণ জমি, চোরাচালান রোধ ও মাদক পাচার বন্ধের বিষয়ে  আলোচনা হয়।  (শীর্ষ নিউজ ডটকম/প্রতিনিধি/সাখা/শাসি/১৬.৪৭ ঘ.)